钦定古今图书集成/明伦汇编/闺媛典/第105卷 > 皇清十一 > 邓胜贵妻罗细姑
## 钦定古今图书集成/明伦汇编/闺媛典/第105卷 > 皇清十一 > 邓胜贵妻罗细姑

按《沙县志》：“罗细姑，县民罗济宇女，邓胜贵妻。年二十六，母寡，侍母于家。顺治丁亥，新建倡乱，攻踞沙城。戊子三月，总兵马士秀进剿，兵入城势。”

急，夫窜，细姑匿邻庙中。兵获之，欲污不从，脱走庙后空坪。兵捉入营，大骂曰：“吾寡妇女也，世守贞洁，岂为汝辱耶？” 骂益厉，兵怒杀之。三日后，马出令安民，夫始回。殡殓，颜色如生。